Turska na meti terorističkih napada - 2003-11-20
Kao što je predsjednik Sjedinjenih Država George W. Bush istakao ”Sjedinje Države stoje odlučno uz Tursku i mnoge druge zemlje, istinsk
Nakon samoubilačkih bombaških napada na dvije sinagoge u Istanbulu 15. novembra Turska se, uz Sjedinjene države, Indoneziju i druge zemlje, našla na specijalnoj listi terorističkih ciljeva - na listi demokratskih zemalja u kojima ljudi različitih vjera žive u miru jedni pored drugih. U tim napadima poginulo je 6 jevrejskih vjernika i skoro tri puta više muslimana - čuvara, kupaca i slučajnih prolaznika. Više od 3 stotine osoba, većinom muslimana je bilo povrijeđeno. Turska, država u kojoj živi više od 20 hiljada Jevreja, održava razvijene odnose sa Izraelom. Dio Istanbula u kojem su izvedeni napadi vrlo dobro je poznat po etničkoj i vjerskoj raznolikosti stanovništva koje tu živi. U izjavi kojom je osudio napade predsjednik Sjedinjenih država George W. Bush je istakao da je ”Istanbul mjesto u kojem su se različite turske vjerske zajednice - muslimanska, jevrejska i kršćanska - stoljećima uspješno razvijale. Bayram Sezgin, Kurd sa jugoistoka Turke, vlasnik je -već 25 godina -male prodavnice zeleni i namirnica u blizini jedne od napadnutih sinagoga . Govoreći o svom susjedstvu rekao je za libanski list The Daily Star da je taj dio ”Istanbula vrlo specifičan, da u njemu žive ljudi iz brojnih različitih zajednica i da su svi prijatelji.“ Mehmet Sen, musliman, na čijoj su radnji porazbijani svi prozori, rekao je da ti ”bombaški napadi nisu djelo pravih muslimana i da to nije izvorni islam.” Zamjenik američkog ministra odbrane Paul Wolfowitz rekao je da ubice koje se izdaju za dobre muslimane zapravo izdaju vlastitu vjeru: Mi imamo posla sa neznatnom manjinom muslimanskog svijeta koja želi nametnuti neku vrstu fašističkih ideja i nazora stotinama miliona muslimanskih vjernika koji ne dijele te njihove ideje i nazore. Cilj naše dugotrajne borbe mora biti izolacija, marginalizacija i konačan poraz takvih ljudi. I naši najveći saveznici u tome će biti stotine miliona muslimana koji žele živjeti životom kakvim mi živimo na slobodnom i demokratskom Zapadu. Kao što je predsjednik Sjedinjenih Država George W. Bush istakao ”Sjedinje Države stoje odlučno uz Tursku i mnoge druge zemlje, istinski posvećene porazu terorizma.